আহমদ আল সিবাই
আহমদ মুহাম্মদ আল সিবাই (আরবি: أحمد السباعي, ইংরেজি: Ahmed Al-Sibai; জন্ম: ৬ জানুয়ারি ১৯৯৯; আহমদ আল সিবাই নামে সুপরিচিত) হলেন একজন কাতারি-সিরিয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।